ΚΟΖΑΝΗ 20/3/2019

**Σάββατο 23/3- 19.00- Αρχοντικό Λασσάνη**

**Εκδήλωση αφιερωμένη στο Ρήγα**

**ΔΕΛΤΙΟ ΤΥΠΟΥ**

Εκδήλωση αφιερωμένη στο **Ρήγα Βελεστινλή** διοργανώνει η **Κοβεντάρειος Δημοτική Βιβλιοθήκη Κοζάνης** **το Σάββατο 23 Μαρτίου 2019**, στις **19.00**, στο **Αρχοντικό Λασσάνη.**

Βασικός ομιλητής στην εκδήλωση θα είναι ο Δρ. **Δημήτριος Καραμπερόπουλος**, ιστορικός της Ιατρικής και Πρόεδρος της Επιστημονικής Εταιρείας Μελέτης Φερών-Βελεστίνου-Ρήγα.

Τίτλος της ομιλίας του **«Μετά πολλούς αιώνας σκλαβιάς, Ρήγας ο Βελεστινλής σπύρει τον σπόρον της ελευθερίας εις τους Έλληνες…»**

Ο κ. Καραμπερόπουλος θα αναλύσει γιατί με το στρατηγικό σχέδιο της επανάστασής του ο Ρήγας Βελεστινλής θεωρείται πρωτομάρτυρας, πατέρας της Ελληνικής Ανεξαρτησίας και πώς έμαθε στους σκλαβωμένους τον «τρόπον» της απελευθερώσεώς τους.

Ο Ρήγας με τον Θούριό του **«Ως πότε παλληκάρια»**, την ***Χάρτα***του, την εικόνα του Μεγάλου Αλεξάνδρου εμψύχωνε τους σκλαβωμένους ραγιάδες να αρπάξουν τα όπλα και να γκρεμίσουν την πολύχρονη εξουσία του δυνάστη.

**Σάββατο 23 Μαρτίου 2019**, στις **19.00**, στο **Αρχοντικό Λασσάνη.**